Rosenie a zahmlievanie okuliarov je veľmi nepríjemná vec, ktorá však mnohokrát nesúvisí s kvalitou šošoviek. K zahmlievaniu môže dochádzať aj pri nesprávnom zaobchádzaní zo strany spotrebiteľa. Neodporúča sa po každej jazde dávať okuliare hore a dole, teda z tváre na čiapku a späť. Taktiež by ste si okuliare nemali zosúvať na krk a dýchať na ne cez šál. Vodná para môže v tomto prípade skondenzovať, aj napriek tomu, že okuliare sú opatrené potrebnými ochrannými vrstvami. Vrstva proti zahmlievaniu, ktorou sú potiahnuté sklá, sa môže poškodiť, ak okuliare neprimerane často a hlavne nešetrne utierate. Sklá treba čistiť minimálne a používať na to čo najjemnejšiu handričku.\r